CELEX: 62022TN0173
Language: mt
Date: 2022-03-30 00:00:00
Title: Kawża T-173/22: Rikors ippreżentat fit-30 ta’ Marzu 2022 – T-Systems International vs Il-Kummissjoni

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/56
            
         
      Rikors ippreżentat fit-30 ta’ Marzu 2022 – T-Systems International vs Il-Kummissjoni
      (Kawża T-173/22)
      (2022/C 237/73)
      Lingwa tal-kawża: l-Ingliż
      
         Partijiet
      
      
         Rikorrent: T-Systems International GmbH (Frankfurt am Main, il-Ġermanja) (rappreżentanti: E. van Nuffel d’Heynsbroeck, D. Bogaert u T. Payan, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni li jingħata l-kuntratt fil-Proċedura ta’ Sejħa għal Offerti DIGIT/A3/PR/2019/010 għall-provvista ta’ servizzi fir-rigward ta’ Servizzi Trans-Ewropej għat-Telematika Bejn l-Amministrazzjonijiet (TESTA), li r-riżultat tagħha ġie nnotifikat fil-21 ta’ Jannar 2022;
               
            
                  —
               
               
                  tikkundanna lill-Kummissjoni għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv, ibbażat fuq l-allegazzjoni ta’ ksur tal-Artikolu 168(6) tar-Regolament Finanzjarju (1) u tal-illegalità tal-offerti kollha sottomessi fil-proċedura għaliex ir-rekwiżiti stabbiliti fl-Ispeċifikazzjonijiet tas-Sejħa għal Offerti jagħmlu eċċessivament diffiċli jew impossibbli l-implimentazzjoni tas-servizz, u għalhekk is-sottomissjoni ta’ offerta regolari.
               
            
                  2.
               
               
                  It-tieni motiv, ibbażat fuq l-allegazzjoni li l-konvenuta emendat ir-rekwiżiti imperattivi stabbiliti fl-Ispeċifikazzjonijiet Tekniċi bi ksur tal-kundizzjonijiet essenzjali tal-proċedura fl-evalwazzjoni tal-offerti ta’ offerenti oħrajn.
               
            
                  3.
               
               
                  It-tielet motiv, ibbażat fuq l-allegazzjoni li jeżisti riskju għoli ta’ emenda sostanzjali tal-kuntratt, għaliex il-Kummissjoni tat il-kuntratt fuq termini tekniċi li hija ma setgħetx ma kinitx taf li jkunu obsoliti malajr, jekk mhux diġà obsoliti fil-mument tas-sejħa għal offerti tagħha, bi ksur tal-Artikolu 170 tar-Regolament Finanzjarju.
               
            
         (1)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1, u rettifika fil-ĠU 2019, L 60, p. 36).